open-index/open-wikipedia-markdown huggingface dataset:
ซีเจ โอเปียซา

**คริสติน จูเลียน ฮิงเคิล โอเปียซา** () หรือ **ซีเจ โอเปียซา** () เป็นนางงามชาวฟิลิปปินส์ที่ได้รับตำแหน่งมิสแกรนด์อินเตอร์เนชันแนล 2024 แทนเรเชล คุปตะ จากประเทศอินเดีย ซึ่งเป็นผู้ดำรงตำแหน่งเดิม โดยโอเปียซาเป็นชาวฟิลิปปินส์คนแรกที่ได้ดำรงตำแหน่งมิสแกรนด์อินเตอร์เนชันแนล

## ชีวิตในช่วงต้น
โอเปียซาเกิดที่จังหวัดซัมบาเลส ประเทศฟิลิปปินส์ โดยจบการศึกษาจากไลเซียมออฟซูบิกเบย์ในสาขาการจัดการพัฒนาทรัพยากรมนุษย์

## การประกวด
โอเปียซาได้เข้าร่วมการประกวดในระดับประเทศครั้งแรกจากการเป็นตัวแทนจังหวัดซัมบาเลสในบีนีบีนิงปีลีปีนัส 2022 โดยในครั้งนั้นเธอไม่ได้ผ่านเข้ารอบ ต่อมาในปี ค.ศ. 2023 โอเปียซาได้เข้าประกวดมิสยูนิเวิร์สฟิลิปปินส์และได้ตำแหน่งรองชนะเลิศอันดับหนึ่ง

ในปี ค.ศ. 2024 โอเปียซาได้เข้ารอบการประกวดมิสแกรนด์ฟิลิปปินส์ 2024 โดยในครั้งนี้เธอสามารถชนะการประกวด และเป็นตัวแทนประเทศฟิลิปปินส์ในการประกวดมิสแกรนด์อินเตอร์เนชันแนล 2024 ณ กรุงเทพมหานคร ประเทศไทย ซึ่งเธอก็ได้รับตำแหน่งรองชนะเลิศอันดับหนึ่งเมื่อวันที่ 25 ตุลาคม แต่ในวันที่ 28 พฤษภาคม ค.ศ. 2025 ทางองค์กรมิสแกรนด์อินเตอร์เนชันแนลได้ประกาศเพิกถอนตำแหน่งของเรเชล คุปตะ จากประเทศอินเดีย ซึ่งเป็นผู้ดำรงตำแหน่งเดิมทำให้โอเปียซามีสิทธิ์ในการขึ้นมาดำรงตำแหน่งแทน โดยโอเปียซาได้รับตำแหน่งมิสแกรนด์อินเตอร์เนชันแนลอย่างเป็นทางการเมื่อวันที่ 3 มิถุนายน ค.ศ 2025 ณ กรุงเทพมหานคร ประเทศไทย

## อ้างอิง

## แหล่งข้อมูลอื่น
* 
* 

หมวดหมู่:บุคคลจากจังหวัดซัมบาเลส
หมวดหมู่:นางแบบฟิลิปปินส์
หมวดหมู่:ผู้ชนะการประกวดมิสแกรนด์อินเตอร์เนชันแนล
การเลือกตั้งสมาชิกสภาผู้แทนราษฎรจังหวัดปราจีนบุรี เขต 1 แทนตำแหน่งที่ว่าง พ.ศ. 2553

**การเลือกตั้งสมาชิกสภาผู้แทนราษฎรจังหวัดปราจีนบุรี เขต 1 แทนตำแหน่งที่ว่าง พ.ศ. 2553** เป็นการเลือกตั้งสมาชิกสภาผู้แทนราษฎรจังหวัดปราจีนบุรี แทนที่เกียรติกร พากเพียรศิลป์ เนื่องจากศาลรัฐธรรมนูญได้มีคำวินิจฉัยให้สมาชิกภาพของสมาชิกสภาผู้แทนราษฎรสิ้นสุดลง

## ที่มา
วันที่ 7 กันยายน พ.ศ. 2552 เกียรติกร พากเพียรศิลป์ สมาชิกสภาผู้แทนราษฎรจังหวัดปราจีนบุรี พรรคประชาธิปัตย์ (เดิมสังกัดพรรคมัชฌิมาธิปไตย) ได้แถลงข่าวการลาออกจากการเป็นสมาชิกสภาผู้แทนราษฎรต่อสื่อมวลชนที่อาคารรัฐสภา เนื่องจากรับไม่ได้กับกระบวนการยุติธรรมภายในประเทศ ที่มี 2 มาตรฐาน พร้อมทั้งยืนยันว่า การลาออกในครั้งนี้ ไม่ได้ทำตามใบสั่ง หรือประชดประชันใคร ทว่าไม่มีการยื่นเอกสารอย่างเป็นทางการต่อประธานรัฐสภา ต่อมา ชัย ชิดชอบ ประธานรัฐสภาในขณะนั้น ได้ทำการส่งเรื่องให้คณะกรรมการการเลือกตั้ง เพื่อขอให้ศาลรัฐธรรมนูญวินิจฉัยสมาชิกภาพของ เกียรติกร พากเพียรศิลป์ ว่าสิ้นสุดลงตามรัฐธรรมนูญมาตรา 106 (3) หรือไม่ 

จนกระทั่งเมื่อวันที่ 2 ธันวาคม พ.ศ. 2552 ศาลรัฐธรรมนูญได้มีคาวินิจฉัยให้สมาชิกภาพของสมาชิกสภาผู้แทนราษฎรของ เกียรติกร พากเพียรศิลป์ สิ้นสุดลงตามรัฐธรรมนูญแห่งราชอาณาจักรไทย พุทธศักราช 2550 มาตรา 106 (3) ตั้งแต่วันที่ 7 กันยายน พ.ศ. 2552 ทำให้ตำแหน่งในเขตนี้ (ทั้งจังหวัดปราจีนบุรี) ว่างลง ตามกฎหมายการเลือกตั้งระบุว่าจะต้องทำการเลือกตั้งใหม่ภายใน 60 วัน คณะกรรมการการเลือกตั้ง จึงมีมติให้มีการเลือกตั้งซ่อมในวันที่ 10 มกราคม พ.ศ. 2553

## ผู้สมัคร

### หมายเลข 1: อำนาจ วิลาวัลย์
อดีตสมาชิกสภาเทศบาลเมืองปราจีนบุรี 2 สมัย และอดีตผู้จัดการบริษัทเคซีคอนกรีต มีศักดิ์เป็นหลานชายของสุนทร วิลาวัลย์ อดีตรัฐมนตรีช่วยว่าการกระทรวงสาธารณสุข และอดีตสมาชิกสภาผู้แทนราษฎรจังหวัดปราจีนบุรี 8 สมัย 

### หมายเลข 2: พลเอก สิทธิ์ สิทธิมงคล
อดีตข้าราชการทหาร อดีตตุลาการศาลทหารกรุงเทพมหานคร อดีตผู้แทนกลาโหมพิจารณาเครื่องราชอิสริยาภรณ์สำนักนายกรัฐมนตรี อดีตผู้ช่วยหัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม สมัยที่พลเอก ชวลิต ยงใจยุทธ เป็นรัฐมนตรี เคยลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปราจีนบุรี เขต 3 โดยในขณะนั้นลงสมัครในนามพรรคมหาชน แต่ไม่ได้รับเลือกตั้ง โดยครั้งนี้มีการสนับสนุนจากพรรคเพื่อไทย และ นปช.

## ผลการเลือกตั้ง

ผลการเลือกตั้งปรากฎว่า อำนาจ วิลาวัลย์ ได้รับเลือกตั้ง

## อ้างอิง

## แหล่งข้อมูลอื่น
* ปัจจัยที่ส่งผลให้ผู้สมัครพรรคภูมิใจไทยชนะการเลือกตั้งซ่อมสมาชิกสภาผู้แทนราษฎร จังหวัดปราจีนบุรี เขตเลือกตั้งที่ 1 วันที่ 10 มกราคม 2553

ปราจีนบุรี เขต 1
ปราจีนบุรี เขต 1 แทนตำแหน่งที่ว่าง พ.ศ. 2553
หมวดหมู่:การเลือกตั้งในจังหวัดปราจีนบุรี
อิริซาเกะ

**อิริซาเกะ** () เป็นน้ำปรุงรสที่ทำโดยการเคี่ยวส่วนผสมต่าง ๆ เช่น อุเมโบชิ ในสาเก

อิริซาเกะได้รับการคิดค้นขึ้นในช่วงยุคมุโรมาจิ ก่อนที่โชยุจะแพร่หลาย และได้ถูกนำมาใช้กันอย่างแพร่หลายจนถึงกลางยุคเอโดะ กล่าวกันว่าเมื่อเทียบกับโชยุแล้วอิริซาเกะเก็บรักษาได้ไม่ดีนัก และไม่มีรสชาติที่เข้มข้นมากนัก ดังนั้นจึงลดความแพร่หลายลงตั้งแต่กลางยุคเอโดะเป็นต้นมา เนื่องจากความนิยมของโชยุที่เพิ่มขึ้น

เมื่อเทียบกับโชยุแล้ว อิริซาเกะมีจุดเด่นตรงที่สามารถดึงรสชาติของวัตถุดิบออกมาได้ดี และเข้ากันได้ดีกับซาชิมิเนื้อปลาและหอย

## อ้างอิง

หมวดหมู่:เครื่องปรุงรสญี่ปุ่น
วัดเวียงไชยปราการ

**วัดเวียงไชยปราการ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ข่า อำเภอฝาง จังหวัดเชียงใหม่

วัดเวียงไชยปราการ หรือ **วัดเวียงไชย** เป็นวัดโบราณ เล่ากันว่าสร้างขึ้นโดยพระเจ้าพรหมมหาราช ซึ่งหลังจากที่พระองค์ได้ทรงกอบกู้อิสรภาพจากขอมและได้ยึดเมืองเชียงแสนคืนมาได้ แล้วจึงทรงมอบให้พระราชบิดาปกครองเมืองเชียงแสน ส่วนพระองค์ก็ยกไพร่พลเสนาส่วนหนึ่งไปสร้างเมืองใหม่ คือ *เมืองไชยปราการราชธานี* หลังจากนั้นพระองค์จึงทรงสร้างวัดนี้ขึ้น จน พ.ศ. 2516 ศรัทธาบ้านป่ารวก ตำบลปงตำ อำเภอไชยปราการ จังหวัดเชียงใหม่ ได้เข้ามาตั้งหลักปักฐานอาศัย และได้ช่วยกันบูรณะวัดเวียงไชยขึ้นมา โดยการนำของพ่อตุ่น ศรีสุรินทร์ และนายแก้ว คำวงค์ษา หลังจากจึงมีพระสงฆ์เข้ามาจำพรรษาตามลำดับ  ได้ประกาศยกขึ้นเป็นวัดโดยถูกต้องตามกฎหมายแล้ว เมื่อวันที่ 24 เมษายน พ.ศ. 2553

วัดมีต้นโพธิ์ อายุกว่า 500 ปี โอบล้อมองค์พระธาตุ เหลือแต่เพียงเฉพาะซากกองอิฐ ใกล้ ๆ มีองค์พระเจดีย์ มีหอไตรอายุหลายร้อยปี ถูกรากต้นลำไยชอนไช จนไม่เหลือเค้าเดิม

## อ้างอิง

เวียงไชยปราการ
เซอร์เบียสตรอง

**เซอร์เบียสตรอง** () หรือ **เซอร์เบียสตรองก์** (; ) เป็นชื่อเล่นที่ระบุให้กับมิวสิกวิดีโอโฆษณาชวนเชื่อแบบชาตินิยมเซิร์บ ต่อต้านโครแอตและต่อต้านมุสลิมจากสงครามยูโกสลาเวีย เพลงนี้เผยแพร่ทั่วโลกในฐานะอินเทอร์เน็ตมีม ซึ่งรวมถึงกลุ่มขวาจัดและออลต์ไรต์
 
เพลงนี้มีชื่อต้นฉบับว่า "**คารัดฌิช นำชาวเซิร์บของเจ้า**" (, ) ซึ่งอ้างถึงราดอวาน การาจิช ผู้นำทหารชาวบอสเนียเชื้อสายเซิร์บและนักโทษสงคราม เพลงนี้ยังมีอีกชื่อว่า "**พระเจ้าคือชาวเซิร์บและพระองค์จะปกป้องเรา**" (; , ) และ "**รีมูฟเคบับ**" ()
 
## ความนิยมในอินเทอร์เน็ต
มีมนี้ได้รับความนิยมในบรรดาแฟนเกม*[[ฮาตส์ออฟไอเอิร์น 4]]*และ*[[ยูโรปายูนิเวอร์ซาลิส 4]]* เกมคอมพิวเตอร์แนวกลยุทธ์อันยิ่งใหญ่โดย Paradox Interactive โดยใช้เรียกผู้เล่ที่มีเป้าหมายเอาชนะจักรวรรดิออตโตมันหรือชาติอิสลามอื่น ๆ ในเกมเหล่านี้ ภายหลังคำว่า "kebab" ถูกแบนจากฟอรัมทางการของ Paradox Interactive เนื่องจากมีการใช้งานในหมู่ออลต์ไรต์และชาตินิยมสุดโต่งอื่น ๆ บ่อยครั้ง หลังเหตุยิงที่ไครสต์เชิร์ชไม่นาน มีมนี้ก็ถูกแบนจากชุมชนเรดดิตที่อิงตามเกมของ Paradox Interactive มีมนี้ยังปรากฏในเทรดกว่า 800 แห่งในเรดดิตย่อย r/The_Donald

ความนิยมของเพลงนี้เพิ่มขึ้นตามกาลเวลากับพวกหัวรุนแรงในกลุ่มขวาจัดจำนวนมากในโลกตะวันตก เพลงนี้มีชื่อเสียงรอบโลกมากกว่าในบอลข่าน

### เหตุกราดยิงมัสยิดในไครสต์เชิร์ช

เบรนตัน แฮร์ริสัน ทาร์แรนต์ () มือปืนชาวออสเตรเลียในเหตุกราดยิงมัสยิดในไครสต์เชิร์ช เขียนวลี "Remove Kebab" ลงบนอาวุธหนึ่ง ในคำแถลงการณ์ *The Great Replacement* (ตั้งชื่อตามทฤษฎีขวาจัดที่มีชื่อเดียวกันโดย Renaud Camus นักเขียนชาวฝรั่งเศส) เขากล่าวถึงตนเองเป็น "นักกำจัดเคบับพาร์ทไทม์" เขายังไลฟ์สตรีมตนเองเปิดเพลงนี้บนรถหลายนาทีก่อนเหตุยิง

หลังเหตุยิง วิดีโอเพลงนี้หลายแห่งถูกลบออกจากยูทูบ ซึ่งรวมถึงวิดีโอที่มียอดดูมากกว่าล้านครั้ง ผู้ใช้ต่างก็รีบอัพโหลดเพลงนี้อีกครั้ง พร้อมระบุว่าเป็นการ "ประท้วงการเซ็นเซอร์" ในการให้สัมภาษณ์หลังเหตุยิง Željko Grmuša นักร้องหลักของเพลงนี้ กล่าวว่า "สิ่งที่ชายคนนั้นทำในนิวซีแลนด์เป็นเรื่องเลวร้ายมาก แน่นอนว่าผมขอประณามการกระทำนั้น ผมสงสารคนบริสุทธิ์เหล่านั้น แต่เขาเริ่มฆ่าคน และเขาจะทำแบบนั้นไม่ว่าเขาจะฟังเพลงอะไรก็ตาม"

## หมายเหตุ

 
## อ้างอิง

 
## แหล่งข้อมูลอื่น

*
 

 
หมวดหมู่:ความรู้สึกต่อต้านบอสนีแอก
หมวดหมู่:ความรู้สึกต่อต้านโครแอต
หมวดหมู่:สงครามบอสเนีย
หมวดหมู่:เหตุกราดยิงมัสยิดในไครสต์เชิร์ช
หมวดหมู่:คำเหยียดเชิงเชื้อชาตืและศาสนา
หมวดหมู่:อินเทอร์เน็ตมีม
หมวดหมู่:ฉายาเกี่ยวกับอาการกลัวอิสลาม
หมวดหมู่:ชาตินิยมเซิร์บ
หมวดหมู่:เพลงรักชาติเซอร์เบีย
หมวดหมู่:สัญลักษณ์ชาตินิยมผิวขาว
หมวดหมู่:โฆษณาชวนเชื่อในสงครามยูโกสลาเวีย
หมวดหมู่:อาการกลัวอิสลามในประเทศเซอร์เบีย
หมวดหมู่:การยุยงปลุกปั่นให้ก่อการฆ่าล้างเผ่าพันธุ์มุสลิม
หมวดหมู่:ออลต์ไรต์
เปกีดา

**ชาวยุโรปผู้รักชาติต่อต้านการแผ่ขยายอิสลามในตะวันตก** (; ) ย่อเป็น **เปกีดา** (, ; โลโกเขียนตามแบบเป็น **PEGIDA**) เป็นการเคลื่อนไหวทางการเมืองเยอรมันที่ต่อต้านอิสลามและขวาจัดสุดโต่ง เปกีดาเชื่อว่าเยอรมนีกำลังถูกทำให้เป็นอิสลามมากขึ้น

เปกีดาต้องการจำกัดการย้ายถิ่นฐานเข้าสู่ประเทศเยอรมนี และกล่าวหาว่าทางการไม่บังคับใช้กฎหมายที่เกี่ยวข้อง เปกีดาจัดการประท้วงหลายครั้ง โดยมักมีการประท้วงโต้ตอบควบคู่ไปด้วย ใน ค.ศ. 2015  ผู้ก่อตั้งเปกีดา ลาออกจากขบวนการหลังมีรูปถ่ายปลอมปรากฏขึ้นที่เขาแสดงท่าทางเป็นอดอล์ฟ ฮิตเลอร์ และกล่าวถ้อยคำเหยียดเชื้อชาติบนเฟซบุ๊ก ภายหลังได้รับการแต่งตั้งใหม่

แม้ว่าลักษณะสำคัญของกลุ่มคือแนวคิดชาตินิยม แต่กลุ่มย่อยของเปกีดาได้ก่อตัวขึ้นในหลายประเทศ ซึ่งเป็นส่วนรากหญ้าของขบวนการญิฮาดโต้กลับ

## อ้างอิง

## อ่านเพิ่ม
* 
* Rosellini, Jay. *The German New Right: AfD, PEGIDA and the Re-Imagining of National Identity* (Hurst, 2020) online review

## แหล่งข้อมูลอื่น
* 
* 


หมวดหมู่:การเมืองต่อต้านการย้ายถิ่นฐานในประเทศเยอรมนี
หมวดหมู่:ความรู้สึกต่อต้านอิสลามในประเทศเยอรมนี
หมวดหมู่:ญิฮาดโต้กลับ
หมวดหมู่:การเมืองฝ่ายขวาจัดในประเทศเยอรมนี
หมวดหมู่:องค์กรที่มีฐานในเดรสเดิน
หมวดหมู่:องค์กรทางการเมืองที่อยู่ในประเทศเยอรมนี
หมวดหมู่:ประชานิยมฝ่ายขวาในประเทศเยอรมนี
หมวดหมู่:คณะรัฐมนตรีแมร์เคิลที่ 3
นอตีด็อก

**นอตีด็อก แอลแอลซี** () เดิมชื่อแจมซอฟต์แวร์ อิงค์ () เป็นบริษัทผู้พัฒนาวิดีโอเกมสัญชาติอเมริกัน สังกัดโซนี่ มีสำนักงานใหญ่ที่ซานตาโมนิกา รัฐแคลิฟอร์เนีย ก่อตั้งในปี 1984 โดยแอนดี แกวิน และเจสัน รูบิน สตูดิโอแห่งนี้ถูกซื้อกิจการโดยโซนี่คอมพิวเตอร์เอ็นเตอร์เทนเมนต์ ในปี 2001 ในช่วงทศวรรษ 1990 แกวิน และรูบิน สร้างเกมที่ประสบความสำเร็จหลายเกม เช่น *[[ริงส์ออฟพาวเวอร์ (วิดีโอเกม)|ริงส์ออฟพาวเวอร์]]* และ*[[เวย์ออฟเดอะวอร์เรียร์ (วิดีโอเกม)|เวย์ออฟเดอะวอร์เรียร์]]*  เกม*เวย์ออฟเดอะวอร์เรียร์* นี้เองที่ทำให้ยูนิเวอร์แซลอินเตอร์แอกทีฟสตูดิโอส์ เพื่อสร้างเกมอีกสามเกมพร้อมทุนสนับสนุนการขยายบริษัท

ภายใต้คำแนะนำของมาร์ก เซอร์นี นอตีด็อกได้พัฒนาเกมแพลตฟอร์มแบบมีตัวละครหลักโดยใช้ศักยภาพกราฟิก 3 มิติของระบบเกมรุ่นใหม่ และสร้างเกม *[[แครชแบนดิคูต (วิดีโอเกม)|แครชแบนดิคูต]]* สำหรับเครื่องเพลย์สเตชัน ในปี 1996 ในช่วงหลายปีต่อมา นอตีด็อกได้พัฒนาเกม *แครชแบนดิคูต* ทั้งหมดสามภาค และหลังจากสร้างเกม *[[แครชทีมเรซิง]]* บริษัทก็เริ่มพัฒนาเกม *[[แจ็กแอนด์แดกซ์เตอร์: เดอะพรีเคอร์เซอร์เลกาซี]]* สำหรับเครื่องเพลย์สเตชัน 2

ในปี 2004 เจสัน รูบิน ซึ่งดำรงตำแหน่งประธานของบริษัทในขณะนั้น ได้ลาออกจากนอตีด็อกเพื่อไปทำโปรเจกต์ใหม่ชื่อว่า *[[ดิไอรอนเซนต์|ไอรอนแอนด์เดอะเมเดน]]* นอกจากทีมพัฒนาเกมภายในของตนเองแล้ว นอตีด็อกยังเป็นที่ตั้งของ ICE Team ซึ่งเป็นหนึ่งในทีมเทคโนโลยีหลักของเพลย์สเตชันสตูดิโอส์ด้วย เกมแรกของบริษัทสำหรับเครื่องเพลย์สเตชัน 3 คือ *[[อันชาร์ทิด: เดรกส์ฟอร์ชูน]]* เปิดตัวในปี 2007 ตามมาด้วยภาคต่อและภาคแยกอีกหลายเกม จนกระทั่ง นอตีด็อกประกาศสร้างแฟรนไชส์ใหม่สำหรับเพลย์สเตชัน 3 คือ *[[เดอะลาสต์ออฟอัส]]* ซึ่งพัฒนาโดยทีมย่อยของสตูดิโอ และเปิดตัวในปี 2013 พร้อมเสียงชื่นชมจากนักวิจารณ์อย่างล้นหลามจนกลายเป็นแฟรนไชส์ *[[เดอะลาสต์ออฟอัส พาร์ต II]]* เปิดตัวสำหรับเครื่องเพลย์สเตชัน 4 ในปี 2020 และได้รับคำชมในระดับเดียวกัน ปัจจุบันทางสตูดิโอกำลังพัฒนาเกม *[[อินเตอร์ดาแลกติก: เดอะเฮเรทิกโพรเฟต]]* สำหรับเครื่องเพลย์สเตชัน 5

## อ้างอิง

หมวดหมู่:บริษัทผู้พัฒนาวิดีโอเกม
บีล/บีแย็น

**บีล/บีแย็น** (ชื่อทางการสองภาษา Biel/Bienne; เยอรมัน: *Biel* ; ฝรั่งเศส: *Bienne* ; ในท้องถิ่น; ; ; ) เป็นนครที่ใช้สองภาษาในรัฐแบร์น ประเทศสวิตเซอร์แลนด์ ด้วยประชากรกว่า 55,000 คน ทำให้เป็นเมืองที่มีจำนวนประชากรมากเป็นอันดับที่ 10 ของประเทศ เขตเมืองมีประชากรประมาณ 100,000 คน  เมืองนี้เป็นศูนย์กลางด้านอุตสาหกรรมและการผลิตนาฬิกาของสวิตเซอร์แลนด์มาตั้งแต่ศตวรรษที่ 19 เป็นศูนย์กลางหลักแห่งหนึ่งของอุตสาหกรรมนาฬิกาสวิส และเป็นที่รู้จักในนาม "เมืองหลวงแห่งการผลิตนาฬิกาของโลก" โดยมีแบรนด์นาฬิกาชื่อดังระดับโลก เช่น โรเล็กซ์, โอเมกาและสวอตช์ตั้งอยู่ในเมืองนี้

บีล/บีแย็นตั้งอยู่บนพรมแดนทางภาษาในพื้นที่ที่พูดภาษาฝรั่งเศส และภาษาเยอรมันของสวิตเซอร์แลนด์ และมีการใช้ภาษาสองภาษาทั่วทั้งเมือง โดยคำว่า *Biel* เป็นชื่อเมืองในภาษาเยอรมัน ส่วน *Bienne* ก็เป็นชื่อเมืองเดียวกันแต่เป็นภาษาฝรั่งเศส มีการกล่าวถึงบ่อยครั้งของชื่อเมืองนี้ในทั้งสองภาษาพร้อม ๆ กัน และตั้งแต่วันที่ 1 มกราคม ค.ศ. 2005 ชื่ออย่างเป็นทางการคือ "บีล/บีแย็น" แต่ก่อนหน้านั้นใช้ชื่ออย่างเป็นทางการว่า **บีล** หรือ **บีแย็น**

## อ้างอิง

หมวดหมู่:เทศบาลในรัฐแบร์น
หมวดหมู่:เมืองในประเทศสวิตเซอร์แลนด์
เกมอินฟอร์มเมอร์

***เกมอินฟอร์มเมอร์*** () เป็นนิตยสารวิดีโอเกมรายเดือนของอเมริกา ซึ่งมีเนื้อหาเกี่ยวกับบทความ ข่าว กลยุทธ์ และรีวิวเกี่ยวกับวิดีโอเกมและเครื่องเล่นวิดีโอเกมต่าง ๆ นิตยสารนี้เปิดตัวครั้งแรกในเดือนสิงหาคม ปี 1991 เมื่อร้านค้าขายวิดีโอเกมชื่อ ฟันโคแลนด์ เริ่มตีพิมพ์จดหมายข่าวภายในบริษัท ต่อมาในปี 2000 ร้านเกมสต็อปได้เข้าซื้อกิจการของฟันโคแลนด์และได้เข้าควบคุมนิตยสารนี้ ส่งผลให้มีการโปรโมตนิตยสารอย่างกว้างขวางภายในร้าน ซึ่งเป็นปัจจัยสำคัญที่ทำให้นิตยสารได้รับความนิยมอย่างมาก โดย ณ เดือนมิถุนายน ปี 2017 *เกมอินฟอร์มเมอร์*เป็นนิตยสารที่มียอดจำหน่ายมากเป็นอันดับที่ 5 ของอเมริกา

ในเดือนสิงหาคม ปี 2024 เกมสต็อปได้ยุติการตีพิมพ์นิตยสาร*เกมอินฟอร์มเมอร์* หลังจากดำเนินการมาเป็นเวลา 33 ปี รวมทั้งสิ้น 368 ฉบับ เว็บไซต์ที่เกี่ยวข้องก็ถูกปิดตัวลงพร้อมกับการลบคลังข้อมูลดิจิทัลออกไปด้วย อย่างไรก็ตาม ในเดือนมีนาคม ปี 2025 *เกมอินฟอร์มเมอร์*ได้ประกาศว่าถูกเข้าซื้อกิจการโดยบริษัทกันซิลลาเกมส์ และได้จัดตั้งขึ้นใหม่ในฐานะธุรกิจอิสระ การกลับมาในครั้งนี้รวมถึงการเปิดตัวเว็บไซต์ใหม่ของนิตยสาร การกู้คืนคลังข้อมูลดิจิทัล และการจ้างพนักงานเดิมที่ถูกเลิกจ้างกลับมาทำงานอีกครั้ง นอกจากนี้ *เกมอินฟอร์มเมอร์*ยังประกาศแผนที่จะกลับมาตีพิมพ์นิตยสารฉบับพิมพ์อีกด้วย

## อ้างอิง

หมวดหมู่:นิตยสารวิดีโอเกม
โรเบิร์ต บ๊อช

**โรเบิร์ต บ๊อช** (; 23 กันยายน ค.ศ. 1861 – 12 มีนาคม ค.ศ. 1942) เป็นนักธุรกิจ วิศวกรและนักประดิษฐ์ชาวเยอรมัน และเป็นผู้ก่อตั้งบริษัทบ๊อช

## ชีวประวัติ
โรเบิร์ต บ๊อชเกิดในเมืองอัลเบค ในเขตที่ราบสูงชวาเบียน ใกล้กับเมืองอุล์ม เขาเป็นหนึ่งในบุตรทั้ง 12 คนของ Servatius Bosch และ Maria Margarita Dölle สำหรับ Servatius บริหารฟาร์มขนาดใหญ่ซึ่งมีโรงเบียร์รวมอยู่ด้วย หลานชายของโรเบิร์ต บ๊อช คือคาร์ล บ๊อช ซึ่งในเวลาต่อมา ได้รับรางวัลโนเบล โรเบิร์ต บ๊อช เข้าเรียนที่ 'Realanstalt' ในเมืองอุล์มจนถึงปี ค.ศ. 1879 การทำงานของบ๊อชหลังจากสำเร็จการศึกษา ได้แก่ การเป็นช่างฝีมือที่ C. & E. Fein ในปี ค.ศ. 1881 เขารับราชการทหารที่เมืองอุล์มเป็นเวลา 1 ปี และจากนั้นก็เข้าทำงานที่ Schuckert & Co. จนถึงปี ค.ศ. 1883 ในปี ค.ศ. 1883–84 บ๊อชเข้าศึกษาภายใต้การดูแลของศาสตราจารย์วิลเฮล์ม ดีทริช ที่มหาวิทยาลัยเทคนิคชตุทการ์ท

เมื่อวันที่ 24 พฤษภาคม ค.ศ. 1884 บ๊อชได้ล่องเรือไปยังสหรัฐอเมริกา โดยได้เป็นวิศวกรภายใต้การดูแลของทอมัส เอดิสันและซิกมันด์ เบิร์กมันน์ในนิวยอร์ก เมื่อวันที่ 13 พฤษภาคม ค.ศ. 1885 บ๊อชล่องเรือไปลอนดอน ซึ่งเขาได้ทำงานกับบริษัทซีเมนส์บราเดอส์ ในวันที่ 15 พฤศจิกายน ค.ศ. 1886 เขาได้เปิด "Workshop for Precision Mechanics and Electrical Engineering" ในเมืองชตุทการ์ท

ในปี ค.ศ. 1887 ก็อทลีพ ไดม์เลอร์ ถามบ๊อชว่าเขาสามารถสร้างอุปกรณ์ที่คล้ายกับอุปกรณ์แมกนีโตแรงดันต่ำที่มีจุดจุดระเบิดที่โรงงานผลิตเครื่องยนต์เบนซิน Deutz ใช้ในเครื่องยนต์สี่จังหวะได้หรือไม่ Deutz อ้างว่าไม่มีสิทธิบัตรใดคุ้มครองอุปกรณ์ดังกล่าว ดังนั้น บ๊อชจึงผลิตอุปกรณ์ขึ้นมาสี่ชิ้น วัตถุประสงค์ของอุปกรณ์นี้คือเพื่อสร้างประกายไฟฟ้าเพื่อจุดระเบิดส่วนผสมของอากาศและเชื้อเพลิงในกระบอกสูบที่แรงอัดสูงสุด ในช่วงไม่กี่ปีถัดมา บ๊อชได้สร้างเครื่องยนต์นับร้อยเครื่องสำหรับโรงงานผลิตเครื่องยนต์ก๊าซ

ในปี ค.ศ. 1893 Frederick Richard Simms ได้พบกับบ๊อชโดยมีเป้าหมายเพื่อดัดแปลงเครื่องยนต์แมกนีโตแบบอยู่กับที่ที่บ๊อชกำลังสร้างให้สามารถใช้กับยานยนต์ได้ โดยเฉพาะอย่างยิ่ง รถสามล้อของ Jules-Albert de Dion ถือเป็นกรณีทดสอบ Arnold Zähringer และ Gottlob Honold ปรับเปลี่ยนอุปกรณ์ของบ๊อชเพื่อให้มีกำลังเพิ่มขึ้นและจุดประกายไฟได้เร็วขึ้นจาก 250 รอบต่อนาทีเป็น 1,800 รอบต่อนาที

## บรรณานุกรม
* Robert Bosch: *The prevention of future crises in the world economic  system*. London, Constable, 1937 (German edition 1932)
* Theodor Heuss: *Robert Bosch – his life and achievements*. Transl. by Susan Gillespie. New York, Holt, 1994. 
* Hans-Erhard Lessing: *Robert Bosch*. Reinbek 2007 (in German). 

## อ้างอิง

หมวดหมู่:บุคคลที่เกิดในปี พ.ศ. 2404
หมวดหมู่:บุคคลที่เสียชีวิตในปี พ.ศ. 2485
หมวดหมู่:นักอุตสาหกรรมชาวเยอรมัน
หมวดหมู่:ผู้บุกเบิกยานยนต์ชาวเยอรมัน
หมวดหมู่:ผู้ก่อตั้งบริษัทชาวเยอรมัน
หมวดหมู่:นักประดิษฐ์ชาวเยอรมันในศตวรรษที่ 19
หมวดหมู่:นักธุรกิจชาวเยอรมันในศตวรรษที่ 19
หมวดหมู่:นักธุรกิจชาวเยอรมันในศตวรรษที่ 20
กุศ็อยร์อัมเราะฮ์

**กุศ็อยร์อัมเราะฮ์** (อักษรโรมัน: Qusayr 'Amra, Quseir Amra) หรือ **ก็อศร์อัมเราะฮ์** (, Qasr Amra) เป็นปราสาทกลางทะเลทรายที่มีชื่อเสียงที่สุดแห่งหนึ่ง ตั้งอยู่ในทะเลทรายของเขตผู้ว่าราชการอัซซัรกออ์ ประเทศจอร์แดน สร้างขึ้นระหว่าง ค.ศ. 723 ถึง 743 โดย อัลวะลีด อิบน์ ยะซีด ผู้ที่ต่อมาชึ้นเป็นเคาะลีฟะฮ์แห่งอุมัยยะฮ์ สิ่งปลูกสร้างนี้ถือเป็นหนึ่งในตัวอย่างชิ้นที่สำคัญที่สุดของศิลปะและสถาปัตยกรรมอิสลามยุคแรก

อาคารที่เหลือในปัจจุบันเป็นส่วนหนึ่งของอดีตหมู่อาคารที่รวมถึงปราสาทที่สร้างเป็นที่พำนักพักร้อน โดยไม่ได้ใช้งานเพื่อทางการทหาร ปราสาทที่ว่านี้ปัจจุบันเหลือเพียงรากฐาน ซากที่หลงเหลือของหมู่อาคารนี้ในปัจจุบันนี้คือเป็นเพียงเพิงหลังเล็ก ลักษณะของอาคารมีรูปแบบเรียบง่าย ประกอบด้วยโถงพบปะรูปสี่เหลี่ยม, สิ่งปลูกสร้างใต้น้ำ และโรงอาบน้ำ ที่ซึ่งเป็นหนึ่งใน *[[Turkish bath|ฮัมมัน]]* ที่เก่าแก่ที่สุดในโลกอิสลาม

กัศร์อัมเราะฮ์มีความโดดเด่นเป็นพิเศษจากภาพเขียนปูนเปียกบนฝาผนังภายใน ซึ่งแสดงภาพต่าง ๆ เช่น หกกษัตริย์, ฉากการล่าสัตว์, ฉากรูปช่างศิลป์กำลังทำงาน, ฉากสตรีร่ายรำซึ่งมีรูปสตรีเปลือย, "วัฏจักรแห่งโยนาห์" ซึ่งพึ่งค้นพบ และบริเวณเหนือห้องอาบน้ำเดี่ยวเป็นภาพแสดงสวรรค์ที่เก่าแก่ที่สุดในโลกที่วาดบนพื้นผิวครึ่งวงกลม บนภาพนี้ยังมีรูปสะท้อนกระจกเงาแสดงดาราจักรและตัวละครที่แทนจักรราศี ด้วยความสำคัญต่าง ๆ ทางประวัติศาสตร์นี้ ทำให้กัศร์อัมเราะฮ์ได้รับการขึ้นทะเบียนเป็นแหล่งมรดกโลกของยูเนสโก  

## อ้างอิง

หมวดหมู่:แหล่งโบราณคดีในประเทศจอร์แดน
หมวดหมู่:แหล่งมรดกโลกในประเทศจอร์แดน
หมวดหมู่:รัฐเคาะลีฟะฮ์อุมัยยะห์
จิตรกรรมรูปหกกษัตริย์

***หกกษัตริย์*** เป็นจิตรกรรมฝากหนังภาพปูนเปียกบนผนังของกัศร์อัมเราะฮ์ ปราสาทกลางทะเลทรายสมัยอุมัยยะฮ์ ในพื้นที่ของประเทศจอร์แดนในปัจจุบัน ภาพเขียนนี้แสดงกษัตริย์หกคนยืนเรียงสองแถว แถวละสามคน สี่จากหกคนมีจารึกเป็นอักษรอาหรับและอักษรกรีกระบุว่าคือจักรพรรดิแห่งบีแซนทีน, กษัตริย์โรเดอริกแห่งสเปนกอธิก, จักรพรรดิแห่งซาซาเนีย และกษัตริย์แห่งอักซุม จิตรกรรมนี้คาดการณ์ว่าสร้างขึ้นในปี ค.ศ. 710-750 ภายใต้คำสั่งของเคาะลีฟะฮ์แห่งอุมัยยะฮ์ หรือใครสักคนในครอบครัว ถือเป็นภาพปูนเปียกที่มีชื่อเสียงที่สุดของกัศร์อัมเราะฮ์

## ที่ตั้งและประวัติศาสตร์
ภาพปูนเปียกนี้ตั้งอยู่ในกัศร์อัมเราะฮ์ สิ่งปลูกสร้างกลางทะเลทรายสมัยอุมัยยะฮ์ และแหล่งมรดกโลกยูเนสโก ตั้งอยู่ในประเทศจอร์แดน ห่างไป ทางตะวันออกของกรุงอัมมาน และ  ทางใต้ของโอเอซิสอัซรัก ในตัวอาคารยังมีภาพปูนเปียกฝาหนังอีกมากมาย ด้วยชนาดและที่ตั้งทำให้เข้าใจว่าอาคารนี้ในอดีตใช้งานเป็นที่พำนักพักร้อนของผู้นำแห่งอุมัยยะฮ์ในเวลานั้น

ภาพเขียนนี้อยู่บนปลายฝั่งทิศใต้ของผนังหลักส่วนตะวันตก ภาพเขียนนี้ เช่นเดียวกับภาพอื่น ได้รับการทำความสะอาดและบูรณะในทสวรรษ 1970s โดยคณะจากพิพิธภัณฑ์โบราณคดีแห่งชาติสเปน

นักประวัติศาสตร์ เอลิซาเบธ เดรย์ซัน ประมาณการณ์ว่าภาพเขียนนี้อายุเก่าแก่ที่สุดไม่เกิน ค.ศ. 710 ซึ่งเป็นปีขึ้นครองราชย์ของกษัตริย์โรเดอริกในภาพ และไม่ใหม่ไปกว่า ค.ศ. 750 ที่ซึ่งอุมัยยะฮ์ถูกโค่นล้มจากการปฏิวัติอับบาซียะฮ์

## คำอธิบาย
ภาพเขียนนี้อยู่ในสภาพเสียหายอย่างหนัก บางส่วนเพราะอาลัว มูซิล (Alois Musil) นักวิชาการชาวเช็ก ชาวตะวันตกคนแรกผู้เห็นภาพนี้แล้วทำการเพื่อจะนำภาพออกจากสถานที่ ส่วนใหญ่ของภาพและเสื้อผ้าอาภรณ์เห็นได้ไม่ชัด กษัตริย์หรือผู้ปกครองหกคนยืนเรียงกันสองแถว แถวละสองคน หันหน้าออกทางเดียวกัน แต่ละคนยื่นมือทั้งสองออก แบมือขึ้น คำจารึกภาษาอาหรับและกรีก เขียนด้วยอักษรสีขาวบนพื้นหลังสีน้ำเงิน ระบุบนศีรษะของแต่ละคน มีอยู่สี่คน ได้แก่
* ไกร์ซาร์ / กัยซัร (*Kaisar*/*Qaysar*, "ซีซาร์") จักรพรรดิบีแซนทีน ไม่ปรากฏใบหน้า สวมผ้าคลุมอย่างกษัตริย์และมงกุฎ 
* โรโดรีโกส / ลุดฮริก (*Rodorikos*/*Ludhriq*, โรเดริก) กษัตริย์วีซีกอธแห่งฮิสปันยา (สเปน) แทบมองไม่เห็น ยกเว้นแต่ยอดของหมวกและผ้าคลุม
* โคสโรเอส / คิสระฮ์ (''Khosroes''/''Kisra'') จักรพรรดิซาซาเนีย มีลักษณะดูเด็ก ผมหยิก สวมมงกุฎ ผ้าคลุม และรองเท้า
* "นาจาชี (*[[Negus|Najashi]]*)" กษัตริย์แห่งอักซุม เห็นใบหน้าบางส่วน สวมชุดสีสว่าง ผ้าคลุมไหล่สีแดง และผ้าโพกศีรษะ

นอกเหนือไปจากสี่คนนี้ อีกสองคนที่เหลือไม่ปรากฏจารึกหรือสิ่งระบุตัวตนได้ มีการคาดเดาว่าอาจเป็นจักรพรรดิจีน, ผู้นำแห่งเติร์ก หรือกษัตริย์ในอินเดีย

## อ้างอิง

### บรรณานุกรม
* 
* 
*
* Particularly Chapter 7 "The Six Kings".
*
* 
* 
*
ชิเงโตชิ ฮาเซเบะ

**ชิเงโตชิ ฮาเซเบะ** (; 23 เมษายน ค.ศ. 1971 – ) เป็นอดีตนักฟุตบอลและผู้จัดการทีมชาวญี่ปุ่น ปัจจุบันเขาเป็นผู้จัดการทีมคาวาซากิ ฟรอนตาเล ซึ่งเป็นสโมสรในศึกเจ1 ลีก

## การแข่งระดับอาชีพ
ฮาเซเบะเกิดที่โยโกฮามะเมื่อวันที่ 23 เมษายน ค.ศ. 1971 โดยหลังจากสำเร็จการศึกษาจากมหาวิทยาลัยชูโอ เขาได้เข้าร่วมทีมเวร์ดี คาวาซากิ ใน ค.ศ. 1994 เขาลงแข่งในตำแหน่งกองกลางตัวกลางหลายแมตช์ และสโมสรดังกล่าวได้คว้าแชมป์เจ1 ลีก ฤดูกาล 1994 อย่างไรก็ตาม โอกาสในการลงแข่งของเขาลดน้อยลงตั้งแต่ ค.ศ. 1996 และเขาย้ายไปอยู่กับสโมสรคาวาซากิ ฟรอนตาเล ในเจแปนฟุตบอลลีกเมื่อเดือนสิงหาคม ค.ศ. 1997 เขาลงแข่งหลายแมตช์กับคาวาซากิ ฟรอนตาเล ใน ค.ศ. 1997 และย้ายไปวิสเซล โคเบะ ใน ค.ศ. 1998 โดยสวมเสื้อหมายเลข 10 ให้กับสโมสรดังกล่าวและทำหน้าที่ในฐานะตัวกลางของสโมสร กระทั่งใน ค.ศ. 2001 เขาได้ย้ายไปอยู่กับสโมสรเจฟ ยูไนเต็ด อิจิฮาระ และลงแข่งในหลายแมตช์ อย่างไรก็ตาม เขาต้องดิ้นรนอย่างหนักเพื่อติดทีมชุดใหญ่ใน ค.ศ. 2003 และเขาก็ออกจากสโมสรในเดือนกรกฎาคม

## อาชีพการเป็นผู้ฝึกสอน

### วิสเซล โคเบะ
หลังจากอำลาการเป็นนักฟุตบอลอาชีพใน ค.ศ. 2006 ฮาเซเบะได้กลายมาเป็นผู้ฝึกสอนทีมเยาวชนวิสเซล โคเบะ กระทั่งใน ค.ศ. 2011 เขาได้รับเลือกเป็นผู้ฝึกสอนของทีมชุดใหญ่

### เจฟ ยูไนเต็ด ชิบะ
ใน ค.ศ. 2016 ฮาเซเบะได้ย้ายไปร่วมทีมเจฟ ยูไนเต็ด ชิบะ ในศึกเจ2 ลีก และกลายมาเป็นผู้ฝึกสอนของสโมสรดังกล่าว โดยในเดือนกรกฎาคม หลังจากที่ทากาชิ เซกิซูกะ ซึ่งเป็นผู้จัดการทีมถูกไล่ออก ฮาเซเบะก็ได้รับการเลื่อนตำแหน่งจากผู้ฝึกสอนให้เป็นผู้จัดการชั่วคราวในวันที่ 25 กรกฎาคม และกลับมารับบทบาทผู้ช่วยผู้ฝึกสอนอีกครั้งหลังจากแต่งตั้งฆวน เอสไนเดร์ ผู้จัดการทีมชาวอาร์เจนตินา ในวันที่ 25 พฤศจิกายน ค.ศ. 2016

### มิโตะ ฮอลลีฮอก
เมื่อวันที่ 11 ธันวาคม ค.ศ. 2017 ฮาเซเบะได้รับการแต่งตั้งให้เป็นผู้จัดการทีมมิโตะ ฮอลลีฮอก ในศึกเจ2 ลีก ตั้งแต่ ค.ศ. 2018

ส่วนเมื่อวันที่ 31 ตุลาคม ค.ศ. 2024 ฮาเซเบะประกาศว่าเขาจะลาออกจากอวิสปา ฟูกูโอกะ เมื่อสิ้นสุดฤดูกาล 2024 และเมื่อวันที่ 12 ธันวาคม ค.ศ. 2024 ฮาเซเบะได้รับการประกาศให้เป็นหัวหน้าผู้ฝึกสอนของทีมคาวาซากิ ฟรอนตาเล ประจำฤดูกาล 2025

## สถิติสโมสร

## สถิติการจัดการ
*อัปเดตล่าสุด 25 พฤษภาคม ค.ศ. 2025*

## เกียรติประวัติ

### ผู้จัดการทีม
**อวิสปา ฟูกูโอกะ**
* ชนะเลิศเจลีกคัพ: ฤดูกาล 2023

**คาวาซากิ ฟรอนตาเล**
* รองชนะเลิศเอเอฟซีแชมเปียนส์ลีก: ฤดูกาล 2024–25

;ในฐานะผู้จัดการทีม
* ผู้จัดการทีมเจลีกแห่งปี: ฤดูกาล 2023

## อ้างอิง

## แหล่งข้อมูลอื่น
* 
* 

หมวดหมู่:นักฟุตบอลชายชาวญี่ปุ่น
หมวดหมู่:ผู้เล่นในเจ1 ลีก
หมวดหมู่:ผู้เล่นโตเกียว เวร์ดี
หมวดหมู่:ผู้เล่นคาวาซากิ ฟรอนตาเล
หมวดหมู่:ผู้เล่นวิสเซล โคเบะ
หมวดหมู่:ผู้เล่นเจฟ ยูไนเต็ด ชิบะ
หมวดหมู่:ผู้จัดการทีมฟุตบอลชาวญี่ปุ่น
หมวดหมู่:กองกลางฟุตบอลชาย
ทหารอาสาสมัคร

thumb|สหรัฐเป็นประเทศที่ใช้ระบบทหารอาสาสมัคร
**ระบบทหารอาสาสมัคร** () หรือ **ระบบทหารอาสาสมัครทั้งหมด** () เป็นระบบการรับราชการทหารที่รักษากองทหารไว้ด้วยผู้สมัครโดยไม่ต้องมีการเกณฑ์ทหาร ประเทศต่าง ๆ อาจเสนอเงินเดือนและผลประโยชน์ที่น่าดึงดูดใจผ่านการสรรหาบุคลากรทางทหารเพื่อดึงดูดผู้สมัครที่มีศักยภาพ ประเทศต่าง ๆ จำนวนมากที่มีทหารอาสาสมัครสงวนสิทธิ์ในการต่ออายุระบบการเกณฑ์ทหารในกรณีฉุกเฉิน กองทัพบกอินเดียเป็นกองทัพอาสาสมัครที่ใหญ่ที่สุดในโลก

ในช่วงหลายทศวรรษที่ผ่านมา แนวโน้มในประเทศต่าง ๆ มากมายมีการเปลี่ยนจากการเกณฑ์ทหารเป็นกองกำลังทหารอาสาสมัคร ตัวอย่างที่สำคัญอย่างหนึ่งคือในฝรั่งเศส ซึ่งถือเป็นประเทศแรกที่นำระบบการเกณฑ์ทหารสมัยใหม่มาใช้ และรูปแบบดังกล่าวก็ถูกนำไปใช้โดยประเทศอื่น ๆ มากมายในยุโรปและที่อื่น ๆ ทั่วโลก

ในขณะที่ในสหรัฐอเมริกา ระบบทหารอาสาสมัครถูกนำมาใช้ครั้งแรกในช่วงคริสต์ทศวรรษที่ 1970 อันเนื่องมาจากสงครามเวียดนามที่สหรัฐพ่ายแพ้และการต่อต้านสงครามของประชาชนในยุคใหม่ ๆ หลังจากนั้น จึงเกิดการเปลี่ยนแปลงในสมัยของประธานาธิบดี ริชาร์ด นิกสัน ในปี พ.ศ. 2516

## ประเทศที่ใช้ระบบทหารอาสาสมัคร

*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  (*โดยพฤตินัย* การเกณฑ์ทหารไม่ได้ถูกบังคับใช้)
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## ดูเพิ่ม
* การเกณฑ์ทหาร
* ทหารรับจ้าง
* การรับราชการทหาร
* อาสาสมัครทหาร

## อ้างอิง

## บรรณานุกรม
* 
* 
* 
* 
* 
* 

หมวดหมู่:ประเภทกำลังทหาร
หมวดหมู่:อาสาสมัครทหาร
กระทรวงมหาดไทย (กัมพูชา)

right|thumb|กระทรวงมหาดไทยในกรุงพนมเปญ
**กระทรวงมหาดไทย** (, UNGEGN: , กฺรสัวงมหาผฺไท) เป็นกระทรวงมหาดไทยของราชอาณาจักรกัมพูชา กระทรวงนี้มีอำนาจหน้าที่กว้างขวางและรับผิดชอบการบริหารราชการแผ่นดินในเมืองหลวง 25 จังหวัดและเขต/เทศบาล 203 แห่งของกัมพูชา กระทรวงนี้ควบคุมดูแลตำรวจแห่งชาติกัมพูชาและการบริหารงานบังคับใช้กฎหมาย รวมถึงโรงเรียนตำรวจ การฝึกอบรมตำรวจ ตำรวจตุลาการ ความพยายามต่อต้านยาเสพติด ตำรวจตระเวนชายแดน และการบริหารเรือนจำ

นอกจากนี้กระทรวงยังเป็นผู้ประสานงานกับสำนักงานบังคับใช้กฎหมายอาเซียนและอินเตอร์โปล

รัฐมนตรีว่าการกระทรวงมหาดไทยตั้งแต่ปี พ.ศ. 2535 ดำรงตำแหน่งรองนายกรัฐมนตรี ซาร์ เค็ง โดยมีผู้ช่วยรัฐมนตรีต่างประเทศ 6 คนและปลัดกระทรวงต่างประเทศ 4 คน เขาส่งต่อตำแหน่งให้กับ ซาร์ โสคา บุตรชายของเขาในปี 2566

## โครงสร้าง
หัวหน้ารัฐมนตรี: รองนายกรัฐมนตรี ซาร์ โสกา

### สำนักงานรัฐมนตรี (คณะรัฐมนตรี)
สำนักงานนี้มีรัฐมนตรีว่าการกระทรวงเป็นหัวหน้าสำนักงาน

### ลำดับสำนักงานใหญ่
กระทรวงมหาดไทยประกอบด้วยสำนักงานใหญ่ 11 สำนักงาน โดยมีอธิบดีสำนักงานใหญ่เป็นหัวหน้าหน่วย ดังนี้
* สำนักงานเลขาธิการ (General Secretariat)
* สำนักงานตำรวจแห่งชาติ (General Commissariat of National Police)
* สำนักงานใหญ่การปกครอง (General Department of Administrations)
* สำนักงานใหญ่ตรวจราชการ (General Departments of Inspection)
* สำนักงานใหญ่ราชทัณฑ์ (General Department of Prison)
* สำนักงานใหญ่ตรวจคนเข้าเมือง (General Department of Immigration)
* สำนักงานใหญ่เอกลักษณ์บุคคล (General Department of Identification)
* สำนักงานใหญ่โลจิสติกส์และการเงิน (General Department of Logistics and Finance)
* สำนักงานใหญ่ตรวจสอบภายใน (General Department of Internal Audit)
* สำนักงานใหญ่เทคโนโลยีดิจิทัลและสื่อ (General Department of Digital Technology and Media)
* โรงเรียนตำรวจกัมพูชา (Police Academy of Cambodia)
* สภานิติบัญญัติ (Legislative Council)

## ดูเพิ่ม
* รัฐบาลกัมพูชา
* การบังคับใช้กฎหมายในประเทศกัมพูชา

## อ้างอิง

## แหล่งข้อมูลอื่น
* Ministry of Interior, homepage
* Ministry of Interior, National Police Magazine 
* Ministry of Interior, General Department of Prison

มหาดไทย
หมวดหมู่:การบังคับใช้กฎหมายในประเทศกัมพูชา
กัมพูชา
หมวดหมู่:พนมเปญ
สโมสรฟุตบอลแมนเชสเตอร์ยูไนเต็ดในฤดูกาล 2025–26

**ฤดูกาล 2025–26** เป็นฤดูกาลที่ 139 ในประวัติศาสตร์ของ แมนเชสเตอร์ยูไนเต็ด เป็นฤดูกาลที่ 34 ของพวกเขาในพรีเมียร์ลีก และเป็นฤดูกาลที่ 51 ติดต่อกันในลีกสูงสุดนับตั้งแต่เลื่อนชั้นจากดิวิชัน 2 ในปี ค.ศ. 1975 และเป็นฤดูกาลที่ 101 โดยรวมบนลีกสูงสุดของฟุตบอลอังกฤษ สโมสรเข้าร่วมการแข่งขันในพรีเมียร์ลีก เอฟเอคัพ และอีเอฟแอลคัพ แต่พวกเขาไม่ได้เข้าร่วมการแข่งขันในยุโรปเป็นครั้งแรกนับตั้งแต่ฤดูกาล 2014–15

การที่จอนนี เอฟวันส์เลิกเล่น ทำให้แมนฯ ยูไนเต็ดไม่มีผู้เล่นที่คว้าแชมป์พรีเมียร์ลีกอยู่ในทีมเป็นครั้งแรกนับตั้งแต่ฤดูกาลแรกในฤดูกาล 1992–93 และไม่มีผู้เล่นที่เล่นภายใต้การคุมทีมของเซอร์อเล็กซ์ เฟอร์กูสันเป็นครั้งแรกนับตั้งแต่ปี ค.ศ. 1974 อีกด้วย

สี่คะแนนที่เก็บได้จากสี่นัดแรกนับเป็นผลงานที่ต่ำที่สุดนับตั้งแต่ฤดูกาล 1992–93 แม้ว่าท้ายที่สุดแล้วพวกเขาจะสามารถคว้าแชมป์ลีกได้ในฤดูกาลดังกล่าวก็ตาม

รูแบน อามูริง เริ่มต้นฤดูกาลในฐานะหัวหน้าผู้ฝึกสอนเป็นปีที่สองของเขา อย่างไรก็ตาม เขาถูกปลดออกจากตำแหน่งในเดือนมกราคม หลังคุมทีมได้ไม่ถึง 14 เดือน แดร์เรน เฟลตเชอร์ อดีตกองกลางของยูไนเต็ดและผู้จัดการทีมรุ่นอายุไม่เกิน 18 ปี เข้ารับหน้าที่คุมทีมชั่วคราว นับเป็นครั้งแรกนับตั้งแต่ปี ค.ศ. 2014 ที่ผู้จัดการทีมของสโมสรเป็นชาวสกอตแลนด์ ต่อมา ไมเคิล แคร์ริก อดีตกองกลางของยูไนเต็ดอีกรายหนึ่ง ได้รับการแต่งตั้งให้ดำรงตำแหน่งหัวหน้าผู้ฝึกสอนจนจบฤดูกาล เขากลายเป็นผู้จัดการทีมของ แมนเชสเตอร์ยูไนเต็ด คนแรก ไม่ว่าจะในฐานะผู้จัดการทีมถาวรหรือรักษาการ ที่กลับมาคุมทีมอีกครั้งนับตั้งแต่แมตต์ บัสบี เมื่อปี ค.ศ. 1970 หลังจากเคยคุมทีมไปแล้ว 3 นัดในปี ค.ศ. 2021 การไม่สามารถเก็บชัยชนะได้เลยจากการคุมทีมสองนัด ดาร์เรน เฟลตเชอร์จึงกลายเป็นผู้จัดการทีมของแมนเชสเตอร์ยูไนเต็ดคนแรกที่มีอัตราการชนะ 0% ตลอดการคุมทีม

## พรีซีซั่นและกระชับมิตร
ก่อนเริ่มฤดูกาล แมนเชสเตอร์ยูไนเต็ดจะต้องพบกับลีดส์ยูไนเต็ด คู่แข่งสำคัญที่เพิ่งเลื่อนชั้นกลับขึ้นมาที่เมืองซวลนา ประเทศสวีเดน จากนั้นพวกเขาจะเดินทางไปยังสหรัฐอเมริกาเพื่อเข้าร่วมการแข่งขันพรีเมียร์ลีกซัมเมอร์ซีรีส์ ซีรีส์นี้ประกอบด้วยการแข่งขันทั้งหมดสามนัด: พบกับเวสต์แฮมยูไนเต็ดที่อีสต์รัทเทอร์ฟอร์ด รัฐนิวเจอร์ซีย์ ในวันที่ 26 กรกฎาคม; พบกับบอร์นมัทที่ชิคาโก รัฐอิลลินอยส์ ในวันที่ 30 กรกฎาคม; และพบกับเอฟเวอร์ตันที่แอตแลนตา รัฐจอร์เจีย ในวันที่ 3 สิงหาคม เมื่อกลับมาจากสหรัฐอเมริกาแล้ว แมนฯ ยูไนเต็ดจะรับมือฟีออเรนตีนาที่โอลด์แทรฟฟอร์ดในเกมพรีซีซั่นนัดสุดท้ายในวันที่ 9 สิงหาคม

## พรีเมียร์ลีก

#### แมตช์
โปรแกรมการแข่งขันลีกได้ถูกปล่อยออกมาเมื่อวันที่ 18 มิถุนายน ค.ศ. 2025.

#### ตารางคะแนนลีก

## เอฟเอคัพ

เนื่องจากยูไนเต็ดคือทีมจากพรีเมียร์ลีก ดังนั้นพวกเขาจะได้เข้าสู่ เอฟเอคัพ ในรอบที่สาม และถูกจับสลากเล่นในบ้านพบกับ ไบรตันแอนด์โฮฟอัลเบียน พวกเขาถูกเขี่ยตกรอบในรอบที่สามเป็นครั้งแรกนับตั้งแต่ฤดูกาล 2013–14 ในครั้งนั้นพวกเขาพ่ายแพ้ให้กับ สวอนซีซิตี

## อีเอฟแอลคัพ

เพราะยูไนเต็ดไม่ได้เข้าร่วมสำหรับการแข่งขันของยูฟ่า, พวกเขาจะได้เข้าสู่อีเอฟแอลคัพในรอบที่สอง และถูกจับสลากโดยออกไปเยือนทีมจาก ลีกทู กริมสบีทาวน์. หลังจากตามหลังอยู่ 2-0, ในที่สุดพวกเขาก็พ่ายแพ้แบบช็อกโลกด้วย การดวลลูกโทษ.

## สถิติผู้เล่น

## การซื้อขายนักเตะ
### เข้า

### ออก

### ยืมตัว ออก

## หมายเหตุ

## อ้างอิง

2025–26
ม
ม
สงคราม ส่งด่วน

**สงคราม ส่งด่วน** () เป็นละครโทรทัศน์ไทยแนวดราม่าในปี พ.ศ. 2568 ผลิตโดยจีดีเอช ออกอากาศทั่วโลกผ่านทางเน็ตฟลิกซ์ เมื่อวันที่ 29 พฤษภาคม 2568

## นักแสดง
### นักแสดงหลัก
* ณัฐรัตน์ นพรัตยาภรณ์ รับบทเป็น สันติ แซ่ลี
* เมธิกา จีรนรภัทร รับบทเป็น เสี่ยวหยู
* พลัง โลกศิลป์ รับบทเป็น รุ่ยเจี๋ย
* ธเนศ วรากุลนุเคราะห์ รับบทเป็น เจ้าสัวคณิน
* พชร จิราธิวัฒน์ รับบทเป็น เคน
### นักแสดงสมทบ
* อรุณ วนัสบดีวงศ์ รับบทเป็น เถ้าแก่เหมืองทราย
* พัชมน ปาร์ค รับบทเป็น แม่ของสันติ
* ธนาภัค จงใจพระ รับบทเป็น ธงชัย
* ณฐ ศรเกษตรินทร์ รับบทเป็น จิมมี่
* รุ้งมนิสณา ช่วยชู รับบทเป็น เมียน้อยของเสี่ยจาง
* ยุทธพงษ์ ไวทยาจารุ รับบทเป็น พ่อของสันติ
* สุขพัฒน์ โล่ห์วัชรินทร์ รับบทเป็น นิพนธ์
* สิระ สิมมี รับบทเป็น บอม
* อนงค์นาถ ยูสานนท์ รับบทเป็น ลินุกซ์
* พิพัฒน์กร เกตุแก้ว รับบทเป็น หัวหน้าเซลล์ชายของธันเดอร์ เอ็กซ์เพรส
* ณัฏฐ์รี ฤกษ์เกรียง รับบทเป็น เจ้าหน้าที่เซลล์หญิงของธันเดอร์ เอ็กซ์เพรส
* ทิพากร ไชยประสิทธิ์ รับบทเป็น อาร์มี่
* ธรรศภาคย์ ชี รับบทเป็น เลียม
* ปิยพงษ์ วงษ์คำเหลา รับบทเป็น เบิร์ด
* เข็มอัปสร สิริสุขะ รับบทเป็น แหม่ม Mally
* ธงชัย ทองกันทม รับบทเป็น คนไลฟ์ขายของ
* นาราภัทร งดงาม รับบทเป็น เซบาสเตียน
* นัจฐณิชา โรจนะจารุนันท์ รับบทเป็น สาววิศวะคอม
* อภิชาติ พรมรักษา รับบทเป็น เสี่ยเดชส่งด่วน
* นันทวัน ศรีพุทธา รับบทเป็น เจ๊ศรี
* ชัยณรงค์ ร่มโพธิ์ทอง รับบทเป็น ไรเดอร์กุ้ง
* ชาลี อิ่มมาก รับบทเป็น ลุงน้ำหอม
* ชนินทร พิทักษ์วรรัตน์ รับบทเป็น ผู้ช่วยเถ้าแก่เหมือง
* คมสันต์ แซ่ลี รับบทเป็น เจ้าของร้านอาหารในช่วงท้ายเรื่อง

### นักแสดงต่างประเทศ
* Zong Xiao Jun (宗晓军) รับบทเป็น เสี่ยจาง
* Ren Luo Min (任洛敏) รับบทเป็น ปีเตอร์
* Feng Yun Zhi (冯韵之) รับบทเป็น อลิซ

## ผู้ให้เสียงพากย์
สำหรับเรื่องนี้ได้มีการพากย์เสียงเป็นภาษาไทยให้ตัวละครที่พูดภาษาจีนที่มีปริมาณค่อนข้างมาก โดยให้นักแสดงหลักในเรื่องกลับมาพากย์ในบทตัวละครของตัวเองและให้นักพากย์ท่านอื่นได้พากย์ตัวละครสมทบ

* วิสุทธิ์ ดินจิน
* นันทนาพร ประสมศรี
* บุญชนะ โชควิชาโกศล พากย์เป็น เถ้าแก่เหมืองทราย
* ประภัฒน์ สินธพวรกุล
* ภูเบศ พัฒน์ปรีชา พากย์เป็น เลียม
* อัศวิน กมโลบล
* ทัดณ์เพลิน ตันเสรีสกุลภัช พากย์เป็น อลิซ
* อธิตญา บุรณนัฏ

## การผลิต
จุดเริ่มต้นของภาพยนตร์มาจากการที่จิระ มะลิกุลและวรรณฤดี พงษ์สิทธิศักดิ์ สองโปรดิวเซอร์จากค่ายจีดีเอช ได้ดูคลิปสัมภาษณ์ของคมสันต์ แซ่ลีและรู้สึกชอบ จึงชวนไปสัมภาษณ์เมื่อปี 2564 โดยพูดคุยนานกว่า 4 ชั่วโมง จากนั้นจึงมีการค้นคว้าข้อมูลเพื่อนำมาใส่ในบทพูด จากนั้นณฐพลใช้เวลาในการทำบทประมาณเกือบ ๆ สองปี ก่อนที่จะเริ่มช่วงก่อนการผลิตและการผลิต

## รายชื่อตอน

## อ้างอิง

## แหล่งข้อมูลอื่น
* 
* 

หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ภาษาจีน
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยจีดีเอช
หมวดหมู่:ละครโทรทัศน์ของเน็ตฟลิกซ์
หมวดหมู่:ผลงานต้นฉบับภาษาไทยของเน็ตฟลิกซ์
หมวดหมู่:เว็บซีรีส์ไทยในปี พ.ศ. 2568
ชามาลีแยร์

**ชามาลีแยร์** (, ; โอแวร์เญอ: ) เป็นเทศบาลในจังหวัดปุย-เดอ-โดม แคว้นโอแวร์ญ-โรนาลป์ ประเทศฝรั่งเศส

ด้วยจำนวนประชากร 17,276 คน (ค.ศ. 2019) ทำให้ชามาลีแยร์เป็นเมืองที่ใหญ่เป็นอันดับ 4 ในจังหวัด ตั้งอยู่ติดทางตะวันตกของแกลร์มง-แฟร็อง และห่างจากลียงประมาณ  

## ประชากร

## อ้างอิง

## อ่านเพิ่ม
* 

## แหล่งข้อมูลอื่น

* เว็บไซต์ทางการ  
* ex-votos from the Source des Roches on display at the Musée Bargoin, Clermont-Ferrand.
เบลก มอนโร

**มารายห์ เมย์** (Mariah May) มีชื่อจริงว่า **มารายห์ เมย์ มี๊ด** (Mariah May Mead) เป็นนักมวยปล้ำอาชีพชาวอังกฤษที่ได้รับการยอมรับอย่างกว้างขวางจากผลงานในวงการมวยปล้ำระดับนานาชาติ  โดยเฉพาะในสมาคม All Elite Wrestling (AEW) และ World Wonder Ring Stardom ของญี่ปุ่น เธอเป็นที่รู้จักในฐานะแชมป์โลกหญิง AEW และสมาชิกของกลุ่ม Club Venus ใน Stardom ในปี 2025 ได้เซ็นสัญญากับ WWE ในนาม **เบลก มอนโร** (Blake Monroe)

## เส้นทางอาชีพ
เธอเริ่มต้นอาชีพในฐานะผู้ประกาศบนเวทีมวยปล้ำในปี 2018 ก่อนจะเปิดตัวเป็นนักมวยปล้ำในปี 2019 เธอได้แสดงฝีมือในวงการอินดี้ของอังกฤษ เช่น Revolution Pro Wrestling และ Progress Wrestling โดยคว้าแชมป์ในหลายรายการ รวมถึง Apex Women's Championship และ Slammasters Women's Championship  

ในปี 2022 เธอเข้าร่วมสมาคม World Wonder Ring Stardom ของญี่ปุ่น โดยเปิดตัวในงาน Dream Queendom 2 และร่วมก่อตั้งกลุ่ม Club Venus ร่วมกับ Mina Shirakawa และ Xia Brookside เธอและ Shirakawa คว้าแชมป์ Goddesses of Stardom Championship ในเดือนมิถุนายน 2023

เธอเซ็นสัญญากับ AEW ในเดือนพฤศจิกายน 2023 และเปิดตัวในฐานะผู้ช่วยของแชมป์หญิง Toni Storm หลังจากคว้าชัยใน Owen Hart Foundation Tournament ปี 2024 เธอหักหลัง Storm และคว้าแชมป์ AEW Women's World Championship ที่งาน All In ณ สนาม Wembley Stadium ในลอนดอน

ในเดือนมิถุนายน 2025 Mariah May เซ็นสัญญาหลายปีพร้อมกับ WWE และเปิดตัวครั้งแรกที่ NXT โดยเป็นเซอร์ไพรส์ในรายการวันที่ 3 มิถุนายน 2025 และได้คว้าแชมป์ NXT Women's North American Championship

## ผลงานแชมป์และรางวัล
* **[[All Elite Wrestling]]**
** AEW Women's World Championship (1 time)
** Women's Owen Hart Cup (2024)
* **Apex Pro Wrestling**
** Apex Women's Championship (1 time)
* ***[[ESPN]]***
** Ranked No. 5 of the 30 Best Pro Wrestlers Under 30 in 2024
* ***[[Pro Wrestling Illustrated]]***
** Ranked No. 9 of the top 250 female singles wrestlers in the *[[PWI|PWI Women's 250]]* in 2024
* **Slammasters Wrestling**
** Slammasters Women's Championship (1 time, inaugural)
* **Ultimate Pro Wrestling UK**
** Big League Wrestling Women's Championship (1 time)
* **United Wrestling UK**
** United Wrestling Championship (1 time, inaugural)
* **[[World Wonder Ring Stardom]]**
**Goddesses of Stardom Championship (1 time) – with Mina Shirakawa
***[[WWE]]**
**NXT Women's North American Championship (1 time)

## อ้างอิง

## แหล่งข้อมูลอื่น

* 

หมวดหมู่:นักมวยปล้ำชาวอังกฤษ
หมวดหมู่:นักมวยปล้ำอาชีพชาวต่างชาติ
ชาวเปเชเนก

**ชาวเปเชเนก** () เป็นชนเร่ร่อนในกลุ่มชนเตอร์กิกจากเอเชียกลางซึ่งพูดภาษาเปเชเนก ในคริสต์ศตวรรษที่ 9 และ 10 ชาวเปเชเนกได้ควบคุมพื้นที่สเตปป์ส่วนใหญ่ในยุโรปตะวันออกเฉียงใต้และคาบสมุทรไครเมีย ในคริสต์ศตวรรษที่ 9 ชาวเปเชเนกเริ่มทำสงครามกับจักรวรรดิรุสเคียฟ และตลอดเวลากว่าสองศตวรรษ ชาวเปเชเนกก็ได้บุกปล้นดินแดนจักรวรรดิรุสบ่อยครั้ง ซึ่งบางครั้งก็ลุกลามกลายเป็นสงครามเต็มรูปแบบ

หมวดหมู่:กลุ่มชนเตอร์กิก
ซอย

[thumb|300px|พัทยาซอย 13/14 ซอยประจำ[เมืองพัทยา]]
[250px|thumb|ซอยมูลเมือง 9 ใน[จังหวัดเชียงใหม่|เชียงใหม่]]

ในประเทศไทย **ซอย** () เป็นถนนรองที่แยกออกจากถนนสายหลัก และมีระดับรองลงไปอีกระดับเรียกว่า ตรอก เรียกว่า ตรอก (*trok* )

## ภาพรวม
ซอยต่าง ๆ มักจะมีหมายเลขและเรียกตามชื่อถนนสายหลักและหมายเลข เช่น "ซอยสุขุมวิท 4" "สุขุมวิทซอย 4" หรือ "สุขุมวิท 4" ซึ่งทั้งหมดหมายถึงซอยที่ 4 ของถนนสุขุมวิทในกรุงเทพมหานคร และเมื่อเดินไปตามถนนสายหลัก หมายเลขซอยจะเพิ่มมากขึ้น ซอยคู่ทั้งหมดจะอยู่ทางด้านขวา และซอยคี่จะอยู่ทางด้านซ้ายของถนน เป็นไปได้ที่ซอย 20 จะอยู่ห่างจากซอย 21 มากหากมีซอยมากกว่าซอยอื่น ๆ ของถนน เช่น หากมีซอยใหม่ระหว่างซอย 7 และซอย 9 ก็จะได้ซอย 7/1 ซอยถัดไปคือซอย 7/2 เป็นต้น

แม้ว่าซอยต่าง ๆ จะถูกเรียกตามหมายเลข แต่ซอยต่าง ๆ ในกรุงเทพฯ ก็มีชื่อด้วยเช่นกัน ตัวอย่างเช่น บนถนนสุขุมวิทตอนล่างในกรุงเทพฯ ซอยต่าง ๆ จะได้รับการตั้งชื่อตามเจ้าของที่ดินรายสำคัญหรือครอบครัวของเจ้าของที่ดินที่เคยมีที่ดินในบริเวณนั้นในอดีต ซอยบางซอยกลายเป็นถนนสายหลักและด้วยเหตุนี้จึงเป็นที่รู้จักเฉพาะชื่อเท่านั้น ตัวอย่างเช่น อโศกมนตรี (ซอยสุขุมวิท 21) ทองหล่อ (ซอยสุขุมวิท 55) เอกมัย (ซอยสุขุมวิท 63) ปรีดี พนมยงค์ (ซอยสุขุมวิท 71) เป็นต้น 

ซอยต่าง ๆ ก็สามารถมีซอยแยกออกไปจากตัวได้ เช่น ทองหล่อซอย 4 เป็นซอยที่ 4 ที่แยกออกจากถนนทองหล่อ หรือแยกออกจากซอยที่ 55 ที่แยกออกจากถนนสุขุมวิท

บ้านในซอยต่าง ๆ จะมีหมายเลขกำกับไว้ ตัวอย่างเช่น หากบ้านหลังใหม่ถูกใส่ไว้หลังบ้านที่มีหมายเลข 150 ก็จะได้รับหมายเลข 150/1 เป็นต้น ที่อยู่ทางการอาจเขียนว่า "150/1 ซอยสุขุมวิท 7" ซึ่งหมายถึงบ้านที่มีหมายเลขแรกหลัง 150 ในซอยที่ 7 ของถนนสุขุมวิท หมายเลขบ้านในซอยส่วนใหญ่จะไม่เริ่มด้วยเลข 1 แต่จะต่อเนื่องมาจากหมายเลขบ้านของถนนสายหลัก

## อ้างอิง

หมวดหมู่:คำและวลีภาษาไทย
หมวดหมู่:ถนนเขตเมืองในประเทศไทย
หมวดหมู่:ตรอก
เกมรักบัลลังก์เลือด

เป็นซีรีส์มังงะญี่ปุ่นที่เขียนและวาดภาพประกอบโดยคาเนโยชิ อิซึมิ เรื่องนี้ได้รับการตีพิมพ์เป็นตอนในนิตยสารมังงะแนว''โชโจะ''* [[:en:Betsucomi|เบตสึโคมิ]]*ของสำนักพิมพ์โชงากูกัง ตั้งแต่เดือนกรกฎาคม พ.ศ. 2560 ได้รับการแปลและตีพิมพ์เป็นภาษาไทยโดยสำนักพิมพ์บงกช

## สื่อสิ่งพิมพ์
*เกมรักบัลลังก์เลือด*เขียนและวาดภาพประกอบโดยคาเนโยชิ อิซึมิ เริ่มตีพิมพ์ในนิตยสารมังงะแนว''โชโจะ''*เบตสึโคมิ*ของสำนักพิมพ์โชงากูกัง เมื่อวันที่ 13 กรกฎาคม พ.ศ. 2560 สำนักพิมพ์โชกากุกังได้รวบรวมตอนต่าง ๆ ตีพิมพ์เป็นรูปเล่ม(*[[ทังโกบง]]*) โดยเล่มแรกได้ออกจำหน่ายเมื่อวันที่ 9 กุมภาพันธ์ พ.ศ. 2561 ณ วันที่ 8 สิงหาคม พ.ศ. 2568 ได้มีการวางจำหน่ายไปแล้วจำนวน 10 เล่ม สำนักพิมพ์บงกชได้ประกาศเป็นผู้ถือลิขสิทธิ์ในการแปลและตีพิมพ์เรื่องนี้เป็นภาษาไทยเมื่อวันที่ 28 พฤษภาคม พ.ศ. 2562

#### จำนวนเล่ม

## ผลตอบรับ
ในรายชื่อมังงะที่ดีที่สุดสำหรับผู้อ่านผู้หญิงประจำปี พ.ศ. 2562 ของ''โคโนะ มังงะ งะ ซูโงอิ!''ของทาการาจิมาชะ ซีรีส์นี้ติดอันดับที่ 14

## อ้างอิง

## แหล่งข้อมูลอื่น
*  

หมวดหมู่:มังงะที่ตีพิมพ์ในปี พ.ศ. 2560
หมวดหมู่:การ์ตูนญี่ปุ่นแนวจินตนิมิต
หมวดหมู่:มังงะของสำนักพิมพ์โชงากูกัง
หมวดหมู่:การ์ตูนญี่ปุ่นแนวโชโจะ
หมวดหมู่:บงกช
สุราสฺยงหวง

**สุราสฺยงหวง** () เป็นเครื่องดื่มแอลกอฮอล์ของจีนที่ประกอบด้วยสุราหมักจากธัญพืช "หวงจิ่ว" (*สุราเหลือง*) ผสมกับผงกำมะถันแดง (; ; As4S4) ซึ่งเป็นสารประกอบอาร์เซนิกซัลไฟด์สีเหลืองส้ม โดยมีธรรมเนียมการดื่มเป็นส่วนหนึ่งของเทศกาลวันไหว้ขนมจ้างในช่วงฤดูร้อน อย่างไรก็ตามจากการวิจัยทางการแพทย์สมัยใหม่แสดงให้เห็นว่ากำมะถันแดงมีพิษ จึงไม่ควรดื่มสุรานี้แม้ในวันเทศกาล

## ประเพณี
สารละลายกำมะถันแดงถูกโรยรอบ ๆ บ้านเพื่อขับไล่พวกงูและแมลงมาตั้งแต่สมัยโบราณ ในแง่นี้กำมะถันแดงถือเป็นยาแก้สรรพโรคต้านพิษของการแพทย์แผนจีนแบบดั้งเดิม ซึ่งสนับสนุนให้ใช้เพื่อป้องกันโรค งู และวิญญาณชั่วร้าย เทศกาลไหว้บ๊ะจ่างตรงกับช่วงที่ดาราศาสตร์จีนถือว่าเป็นช่วงกลางฤดูร้อนและเป็นช่วงที่พลังหยางสูงสุดของปีนั้น ผู้ใหญ่ได้รับคำแนะนำให้บริโภคหวงจิ่ว (เนื่องจากแอลกอฮอล์ถือเป็นหยิน) ที่ผสมกับผงกำมะถันแดง ส่วนเด็กที่ยังเล็กเกินกว่าจะดื่มแอลกอฮอล์ได้จะสวมเครื่องรางที่มีกำมะถันแดง หรือวาดอักษรจีนหวาง (; *กษัตริย์*) บนหน้าผากหรือหน้าอกด้วยสารละลายกำมะถันแดงที่เหลือจากการผลิตสุราเพื่อปกป้องพวกเขา

ต่อมาประเพณีดังกล่าวได้เชื่อมโยงกับงานฉลองเพื่อรำลึกถึงกวีและนักการเมือง ชฺวี ยฺเหวียน (340–278 ปีก่อนคริสตกาล) ซึ่งฆ่าตัวตายด้วยการเดินลงแม่น้ำไปจนจมน้ำตาย ตามตำนานเล่าว่าชาวบ้านต่างรีบลงเรือไปช่วยเขาหรือป้องกันไม่ให้ร่างของเขาถูกปลากิน หนึ่งในนั้นเป็นแพทย์ได้กล่าวว่าได้โยนก้อนกำมะถันแดงลงไปในแม่น้ำ ทำให้มังกรน้ำตัวหนึ่งโผล่ขึ้นมา และคนพายเรือก็ฆ่ามังกรน้ำตัวนั้นทันที

## การเตรียม
สามารถซื้อสุราสฺยงหวงปรุงสำเร็จได้ แต่ส่วนใหญ่มักจะทำจากสุราเหลืองที่ทำเองและผงกำมะถันแดงที่ซื้อจากร้านขายยา ตลาด หรือแผงขายของริมถนน สูตรทั่วไปจะระบุให้เติมผงกำมะถันแดง 50 ถึง 100 กรัมลงในสุราที่ทำเอง 1 ลิตร แล้วทิ้งไว้ที่อุณหภูมิห้องเป็นเวลาหลายชั่วโมง

## ความเสี่ยงต่อสุขภาพ
แม้ว่าการดื่มสุราสฺยงหวงและการวาดอักษรบนตัวเด็กด้วยสุราสฺยงหวงจะได้รับความนิยมมาหลายศตวรรษแล้ว แต่ต้องมีการตรวจสอบอย่างละเอียดในปัจจุบัน กำมะถันแดงบริสุทธิ์มีพิษต่ำเมื่อรับประทานเข้าไป เนื่องจากละลายได้น้อยจึงทำให้ดูดซึมในทางเดินอาหารได้ไม่ดี แต่ส่วนประกอบในสุราสฺยงหวงอาจมีสารประกอบอนินทรีย์อื่น ๆ ในปริมาณมากเช่น อาร์เซเนต และอาร์เซไนต์ ซึ่งร่างกายสามารถดูดซึมได้ กำมะถันแดงภายหลังจากการได้รับความร้อนแล้วจะถูกออกซิไดซ์เป็นอาร์เซนิกไตรออกไซด์ (As2O3) ซึ่งมีพิษ สารหนูเป็นพิษร้ายแรงและเป็นปัจจัยที่ทำให้เกิดมะเร็งกระเพาะปัสสาวะ มะเร็งผิวหนัง มะเร็งตับ และมะเร็งปอด มีการวางยาพิษหลายกรณีที่เกี่ยวข้องกับการรับประทานกำมะถันแดง

พบว่าตัวอย่างสุราสฺยงหวงมีสารประกอบของสารหนูที่ละลายอยู่ 70 ถึง 400 มิลลิกรัมต่อลิตร (เมื่อเทียบกับสุราพื้นบ้านที่ผลิตเองซึ่งมีน้อยกว่า 0.003 มิลลิกรัมต่อลิตร) โดยส่วนใหญ่อยู่ในรูปของอาร์เซไนต์และอาร์เซเนต ซึ่งมากกว่าความเข้มข้นสูงสุดของสารหนูที่กฎหมายของไต้หวันอนุญาตให้มีในสุราเชิงพาณิชย์ถึงหนึ่งพันเท่า ความเข้มข้นของสารละลายสารหนูจะลดลงเมื่อปริมาณเอทานอลเพิ่มขึ้น การบริโภคสุราสฺยงหวง 200 มิลลิลิตรที่มีสารประกอบของสารหนู 70 มิลลิกรัมต่อลิตร ส่งผลให้ระดับสารหนูในปัสสาวะเพิ่มขึ้นอย่างมากถึง 200 ไมโครกรัมต่อลิตร พบระดับสารหนูในปัสสาวะของเด็กที่ทาหน้าด้วยสารละลายข้นของกำมะถันแดงที่ &#10878; 80 ไมโครกรัมต่อลิตร ซึ่งบ่งชี้ว่าสารหนูถูกดูดซึมผ่านผิวหนัง

## ดูเพิ่ม
* หานฉือส่าน () ยาจีนโบราณที่มีส่วนผสมของกำมะถันแดง

## อ้างอิง

หมวดหมู่:ไวน์จีน
หมวดหมู่:การเจือปน
หมวดหมู่:เทศกาลเรือมังกร
หมวดหมู่:อาหารในเทศกาลจีน
พฤกษชาติ

**พฤกษชาติ** () พืชทั้งหมดที่พบในภูมิภาคหนึ่งหรือช่วงเวลาหนึ่ง โดยทั่วไปมักเป็นพืชพื้นเมืองที่เกิดขึ้นตามธรรมชาติ คำที่ใช้เรียกสัตว์ในลักษณะเดียวกันคือสัตวชาติ และสำหรับเห็ดราคือฟังกา บางครั้งแบคทีเรียและเห็ดรา อาจเรียกรวมว่าเป็นพฤกชาติด้วย เช่นในคำว่า *gut flora* (จุลชีวชาติในลำไส้) หรือ *skin flora* (จุลชีวชาติบนผิวหนัง) เพื่อแสดงความจำเฉพาะ 

## การจำแนก
พืชชนิดต่าง ๆ จะถูกจัดกลุ่มเป็นพฤกษชาติโดยพิจารณาจากภูมิภาค ระยะเวลา สภาพแวดล้อมพิเศษ หรือภูมิอากาศ โดยภูมิภาคอาจเป็นแหล่งที่อยู่ที่แตกต่างกันชัดเจน เช่น ภูเขากับที่ราบ พฤกษชาติยังอาจหมายถึงพืชในยุคประวัติศาสตร์ เช่น พฤกษชาติดึกดำบรรพ์ (fossil flora) และยังสามารถแบ่งย่อยตามสภาพแวดล้อมพิเศษได้ดังต่อไปนี้

* *พฤกษชาติพื้นเมือง (native flora)* คือพฤกษชาติที่เกิดขึ้นเฉพาะถิ่นหนึ่งหรือพื้นที่หนึ่ง
* *พฤกษชาติเกษตรกรรม (agricultural flora) และพฤกษชาติพืชสวน (horticultural flora หรือ garden flora)* คือพืชที่ปลูกด้วยความตั้งใจโดยมนุษย์
* *พฤกษชาติวัชพืช (weed flora)* แต่เดิมการจำแนกแบบนี้ใช้กับพืชที่ถูกพิจารณาว่าไม่เป็นที่ต้องการและมีการศึกษาโดยมีจุดมุ่งหมายที่จะควบคุมหรือกำจัดพืชเหล่านั้นให้หมดสิ้นไป แต่ปัจจุบันมีการใช้การจำแนกแบบนี้น้อยลง เนื่องจากการจำแนกแบบนี้ประกอบด้วยพืชสามชนิด ได้แก่สปีชีส์วัชพืช (weedy species) สปีชีส์ลุกลาม (invasive species) ซึ่งอาจเป็นวัชพืชหรือไม่ก็ได้ และสปีชีส์พื้นเมืองหรือสปีชีส์ต่างถิ่นซึ่งไม่ใช่วัชพืชแต่ไม่เป็นที่ต้องการในทางเกษตรกรรม โดยพืชพื้นเมืองหลายชนิดที่เคยถูกจัดว่าเป็นวัชพืชก็ได้ถูกค้นพบว่ามีประโยชน์หรือบางครั้งก็จำเป็นต่อระบบนิเวศต่าง ๆ ด้วยซ้ำ

## ดูเพิ่ม
* ชีวนิเวศ
* สัตวชาติ

## เชิงอรรถและอ้างอิง

## แหล่งข้อมูลอื่น

* ''eFloras'' — a collection of on-line floras
* ''Chilebosque'' — checklist of Chilean native flora 
* Flora of NW Europe with descriptions and a quiz to test your knowledge
* Flora of Australia Online
* Flora of New Zealand Series Online
* E-Flora of Kerala by N Sasidharan

หมวดหมู่:สิ่งมีชีวิต
หมวดหมู่:คำศัพท์นิเวศวิทยา
สัตวชาติ

**สัตวชาติ** () คือสัตว์ที่พบเฉพาะในภูมิภาคหรือเวลาหนึ่ง นักสัตววิทยาและนักบรรพชีวินวิทยาใช้คำนี้เพื่ออ้างถึงกลุ่มสัตว์กลุ่มหนึ่งที่พบในเวลาหนึ่งหรือสถานที่หนึ่ง เช่น สัตวชาติทะเลทรายโซนอรัน ฯลฯ

คำว่า fauna ในภาษาอังกฤษมาจากชื่อของฟอนา เทพธิดาโรมันแห่งโลกและความอุดมสมบูรณ์ รวมถึงเทพเจ้าโรมัน ฟอนัส และสัตว์ในเทพปกรณัมโรมันที่ชื่อว่า ฟอน โดยทั้งสามคำนี้มีต้นกำเนิดร่วมกันจากเทพเจ้ากรีกที่ชื่อว่า แพน และคำว่า *panis* เป็นคำในภาษากรีกใหม่ซึ่งหมายถึงสัตวชาติ (เขียนเป็น πανίς หรือ πανίδα) นอกจากนี้คำว่า *fauna* ยังเป็นคำที่ใช้เรียกหนังสือที่รวบรวมรายชื่อสัตว์ชนิดต่าง ๆ ในลักษณะตามที่กล่าวไป โดยคำนี้ถูกใช้เป็นครั้งแรกโดยคอล ฟ็อน ลินเนีย ในผลงานของเขาที่ชื่อ *Fauna Suecica* ซึ่งเผยแพร่เมื่อ ค.ศ. 1745

## ดูเพิ่ม
* พฤกษชาติ

## อ้างอิง

หมวดหมู่:สิ่งมีชีวิต
หมวดหมู่:คำศัพท์นิเวศวิทยา
Genwit อัจฉริยะพันธุ์ใหม่ (ฤดูกาลที่ 1)

***Genwit อัจฉริยะพันธุ์ใหม่ ฤดูกาลที่ 1*** เป็นรายการแข่งขันควิซโชว์สเตมศึกษาระดับมัธยมศึกษาตอนปลายชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในฤดูกาลแรกของรายการ Genwit อัจฉริยะพันธุ์ใหม่ ออกอากาศทุกวันพุธ เวลา 20.05 น. ทางช่องเวิร์คพอยท์ เริ่มออกอากาศครั้งแรกเมื่อวันที่ 3 เมษายน พ.ศ. 2567 ต่อจากรายการ เพลงเอก (ฤดูกาลที่ 3) โดยฤดูกาลนี้เป็นฤดูกาลเดียวที่ดำเนินรายการโดย กันต์ กันตถาวร

ในฤดูกาลนี้ยังไม่ได้มีการเปิดรับสมัครนักเรียนเข้าแข่งขันผ่านช่องทางสื่อสังคม เนื่องจากบางจาก คอร์ปอเรชั่น ที่เป็นผู้สนับสนุนหลักต้องการให้ผู้เข้าแข่งขันเป็นนักเรียนที่ผ่านเข้าแข่งขันโอลิมปิกวิชาการ ทีมงานจึงคัดเลือกโรงเรียนในเบื้องต้นด้วยการวัดจากผลคะแนนสอบต่าง ๆ ของแต่ละโรงเรียนโดยรวม และโรงเรียนที่มีจำนวนนักเรียนสอบผ่านการคัดเลือกเข้าค่ายอบรมโอลิมปิกวิชาการมากเป็นพิเศษ ก่อนส่งจดหมายรับสมัครไปตามโรงเรียนต่าง ๆ ที่ผ่านการคัดเลือก เพื่อให้แต่ละโรงเรียนคัดเลือกนักเรียนตัวแทน เพื่อทำประวัติ รวมทั้งทำคลิปแนะนำตัวหรือคลิปแสดงความสามารถทางวิทยาศาสตร์ส่งกลับมา เพื่อแสดงความสามารถในด้านอื่น ๆ นอกจากความรู้ในด้านวิทยาศาสตร์ เช่น การพูด การทำงานเป็นทีม และวิธีการนำเสนอ เพื่อให้นักเรียนที่เป็นผู้เข้าแข่งขันสามารถเล่าเนื้อหาเกี่ยวกับวิทยาศาสตร์ให้ผู้ชมเข้าใจตามได้ง่าย

ทีมที่ชนะเลิศในฤดูกาลแรกคือทีม M-WITTY จากโรงเรียนมหิดลวิทยานุสรณ์ จังหวัดนครปฐม โดยเข้าเฝ้าฯ รับพระราชทานถ้วยรางวัลชนะเลิศจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 1 พฤษภาคม พ.ศ. 2568 ณ ศาลาดุสิดาลัย สวนจิตรลดา พระราชวังดุสิต

## การแข่งขัน
### รอบแรก

**หมายเหตุ:**

### รอบก่อนรองชนะเลิศ

**หมายเหตุ:**
:*ตัวเอน* คือ **สิ่งของที่ได้จากการซื้อกล่องสุ่มในรอบ Final Battle**
:**ตัวหนา** คือ **สิ่งของในกล่องสุ่มที่เป็นระดับ Secret**

### รอบรองชนะเลิศ

**หมายเหตุ:**
* *ตัวเอน* คือ **ตัวช่วยในรอบ Final Battle**
*  คือ **ตัวช่วยที่ไม่ได้ใช้**

### รอบชิงชนะเลิศ

## อ้างอิง

หมวดหมู่:Genwit อัจฉริยะพันธุ์ใหม่
หมวดหมู่:รายการโทรทัศน์ไทยรายฤดูกาลในปี พ.ศ. 2567
Genwit อัจฉริยะพันธุ์ใหม่ (ฤดูกาลที่ 2)

***Genwit อัจฉริยะพันธุ์ใหม่ ฤดูกาลที่ 2*** เป็นรายการแข่งขันควิซโชว์สเตมศึกษาระดับมัธยมศึกษาตอนปลายชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในฤดูกาลที่ 2 ของรายการ Genwit อัจฉริยะพันธุ์ใหม่ ออกอากาศทุกวันพุธ เวลา 20.05 น. ทางช่องเวิร์คพอยท์ เริ่มออกอากาศครั้งแรกเมื่อวันที่ 4 มิถุนายน พ.ศ. 2568

ในฤดูกาลนี้มีการปรับเปลี่ยนพิธีกร เนื่องจาก กันต์ กันตถาวร ที่เคยเป็นพิธีกรรายการนี้ในฤดูกาลที่ 1 ถูกเวิร์คพอยท์ยกเลิกสัญญาเนื่องจากถูกออกหมายจับจากคดีดิไอคอนกรุ๊ปเมื่อวันที่ 16 ตุลาคม พ.ศ. 2567 โดยปรับมาใช้พิธีกรคู่ คือ อาร์ม - กรกันต์ สุทธิโกเศศ และ ได๋ - ไดอาน่า จงจินตนาการ

## การคัดเลือก
การคัดเลือกนักเรียนเข้าแข่งขันในฤดูกาลที่ 2 นี้ เริ่มใช้วิธีรับสมัครนักเรียนผ่านช่องทางสื่อสังคม โดยมีโรงเรียนที่สมัครเข้าร่วมมากกว่า 80 ทีม จากนั้นทีมงานได้คัดเลือกโรงเรียนในเบื้องต้น จนมีการประกาศเมื่อวันที่ 30 พฤศจิกายน พ.ศ. 2567 ว่ามี 36 ทีม ที่ผ่านเข้าสู่รอบทดสอบความสามารถ ซึ่งจัดขึ้นในวันที่ 18 มกราคม พ.ศ. 2568 โดยแข่งขันทั้งหมด 2 เกม คือ Speedy Quiz จำนวน 20 ข้อ และ Final Battle อีก 20 นาที ก่อนจะประกาศผลโรงเรียนที่ผ่านเข้าสู่รอบการแข่งขันจริงทั้งหมด 16 ทีม เมื่อวันที่ 31 มกราคม ทั้งนี้ มีการบันทึกภาพบรรยากาศการแข่งขันในรอบทดสอบความสามารถมาเผยแพร่เป็น Ep.0 ในช่องทางสื่อสังคมของรายการ จำนวน 2 ช่วงเมื่อวันที่ 23 เมษายนด้วย

## รูปแบบรายการ
ในฤดูกาลนี้มีการเปลี่ยนแปลงรูปแบบการแข่งขันเล็กน้อย ดังนี้

* ในรอบแรก
** เกม "Scene Analysis" ก่อนเลือกชุดคำถาม ทีมที่มีค่าพลังมากกว่าจะได้อ่านคำถามทั้ง 2 ชุดที่ยังไม่สมบูรณ์อีกด้วย
** เกม "Final Battle" จะประมูลของทั้งหมด 3 ชุด ที่มีชุดละ 2 อย่าง ซึ่งมีคุณสมบัติแตกต่างกัน
** เกม "Escape Room" จะจำกัดสิทธิ์กดรหัสที่ 3 ครั้ง หากกดผิดครบ 3 ครั้ง ระบบคอมพิวเตอร์จะล็อกไม่สามารถกดรหัสได้ครั้งละ 10 วินาที
* ในรอบก่อนรองชนะเลิศ
** เกม "Speedy Quiz" ใช้รูปแบบเดียวกับในรอบเดียวกันของฤดูกาลที่แล้ว แต่ไม่มีผลต่อการซื้อกล่องสุ่ม
** เกมที่ 2 และ 3 ใช้เกม "2 Minutes Challenge" และเกม "Final Battle" รูปแบบเดียวกับรอบรองชนะเลิศของฤดูกาลที่แล้ว แต่ทีมสามารถเปลี่ยนตัวผู้เล่นที่จะเล่นในเกมนี้ได้
* ในรอบรองชนะเลิศ
** เกม "Speedy Quiz" ใช้รูปแบบเดียวกับในรอบก่อนรองชนะเลิศ แต่ 3 ข้อแรกจะมีวีทีอาร์ชุดเดียวกันที่จะนำไปสู่คำถามด้วย
** เกมที่ 2 ใช้เกม "3 Minutes Challenge" รูปแบบเดียวกับรอบชิงชนะเลิศของฤดูกาลที่แล้ว แต่ทีมสามารถเปลี่ยนตัวผู้เล่นที่จะเล่นในเกมนี้ได้
** เกมที่ 3 ใช้เกม "Final Battle" รูปแบบเดียวกับในรอบก่อนรองชนะเลิศ
* ในรอบชิงชนะเลิศ
** เกม "Speedy Quiz" ใช้รูปแบบเดียวกับในรอบเดียวกันของฤดูกาลที่แล้ว
** เกมที่ 2 ใช้เกม "3 Minutes Challenge" รูปแบบเดียวกับรอบก่อนหน้า แต่มีอุปกรณ์จากห้องปฏิบัติการวางไว้บนโต๊ะด้านข้างทั้ง 2 ทีม
** เกมที่ 3 ใช้เกม "Escape Room" รูปแบบเล่นพร้อมกันทั้ง 2 ทีมแบบรอบชิงชนะเลิศในฤดูกาลก่อนหน้า โดยค่าพลังที่สะสมมานั้น นอกจากจะใช้ซื้อของจากใน Lab ก่อนเข้าห้อง Escape Room แล้ว ในช่วงที่จะต้องถอดรหัส Final Code สามารถจ่าย 3 หน่วยพลังเพื่อซื้อกล่องคำใบ้ที่เคยได้รับจากการถอดรหัสของแต่ละธาตุในการถอดรหัส Final Code ได้ (ในกรณีที่ทำของในกล่องคำใบ้เสียหาย จนไม่สามารถหาคำใบ้ในกล่องคำใบ้ของธาตุนั้น ๆ เจอ)

## การแข่งขัน
### รอบแรก

### รอบก่อนรองชนะเลิศ

### รอบรองชนะเลิศ

### รอบชิงชนะเลิศ

## หมายเหตุ

## อ้างอิง

หมวดหมู่:Genwit อัจฉริยะพันธุ์ใหม่
หมวดหมู่:รายการโทรทัศน์ไทยรายฤดูกาลในปี พ.ศ. 2568
วัดเกตการาม

**วัดเกตการาม** อาจหมายถึง:
* วัดเกตการาม จังหวัดเชียงใหม่
* วัดเกตการาม จังหวัดสมุทรสงคราม